kardosdrur/scandi-wiki huggingface dataset:
Sundbyerne

Sundbyerne er betegnelsen for de to bydele på Amager, Sundbyvester og Sundbyøster. Begge bydele er en del af Københavns Kommune. Grænsen mellem de to bydele går ved Amagerbrogade. Området omkring denne og den nordlige del omkring Holmbladsgade er præget af etageejendomme, mens der i de sydlige dele ligger flere villakvarterer og kolonihaveforeninger.

Sundbyerne udgjorde fra 1895 sin egen kommune efter omfattende konflikter med Tårnby Sognekommune, men allerede i 1902 blev Sundbyerne indlemmet i Københavns Kommune.

Historie 

Sundbyvester og Sundbyøster var oprindeligt to landsbyer, der kendes fra omkring 1100. De lå i en lang række på grænsen mellem overdrevet i nord og deres jord i syd, omtrent langs med de nuværende Englandsvej og Øresundsvej. I 1755 gav en kongelig forordning håndværkere og bådsmænd fra Holmen lov til at slå sig ned i Sundbyerne, hvilket gav anledning til boligbyggeri og en begyndende industrialisering omkring den nuværende Amagerbrogade. Administrativt hørte Sundbyerne til Tårnby Sogn. I 1793 blev den nordligste del, Amagerbro, overført til København. Det betød at området kom indenfor demarkationslinjen, der lagde stærke begrænsninger på bebyggelsen indenfor en bestemt afstand fra Christianshavns Vold.

I løbet af 1800-tallet medførte den voksende industrialisering, at stadig flere virksomheder flyttede til Sundbyerne, ofte fra Christianshavn, for at få mere plads end inde i byen. Et tidligt eksempel på det var Jacob Holm, der opkøbte jord på begge sider af den nuværende Amagerbrogade mellem 1808 og 1812, hvor han etablerede både en oliemølle, en limfabrik og en reberbane.

I årtierne omkring 1900 førte industrialiseringen til, at mange arbejdere flyttede til Sundbyerne, hvor der derfor blev opført mange etageejendomme langs med Amagerbrogade og de omkringliggende gader. Med tiden blev forskellen mellem de nu bymæssige Sundbyerne og det landlige Tårnby stadig større, hvilket førte til konflikter om skoler, kloakering og gadeanlæg. Ved folkeoptællingen i 1890 var der 13.310 indbyggere i Sundbyerne. I 1895 blev Sundbyerne endelig udskilt fra Tårnby som en selvstændig sognekommune. Det varede dog kun i syv år, før voksende økonomiske og sundhedsmæssige problemer førte til en indlemmelse i Københavns Kommune i 1902.

Demarkationslinjen blev ophævet i 1909, hvorefter der også kom etageejendomme på Amagerbro. Længere væk fra Amagerbrogade blev markerne erstattet af især villakvarter i løbet af de følgende årtier. Mange steder følger gadenettet dog stadig gamle markskel. De mange nye gader blev ofte opkaldt efter først nordiske og tyske stednavne og senere efter europæiske stednavne i almindelighed. Fra 1930'erne begyndte stednavne fra andre verdensdele også at dukke op. Efter 1980 forsvandt de fleste industrivirksomheder og blev erstattet af handels- og servicevirksomheder.

Kilder 

Bydele og forstæder på Amager
2C-B

2C-B, eller 4-brom-2,5-dimethoxyphenethylamin (Bromo, Nexus, Venus) er et syntetisk psykedelium udviklet af den amerikanske kemiker Alexander Shulgin i 1974. Stoffet blev publiceret og kommenteret i hans udgivelse PiHKAL (Phenethylamines I Have Known And Loved), hvor dosen er angivet som ml. 16-24mg, oralt. Stoffet kan både indtages oralt (spises) og nasalt (gennem næsen).

Oprindelse og historie 
2C-B blev syntetiseret fra 2,5-dimethoxybenzaldehyd af Shulgin i 1974. Det blev mødt med accept fra det psykoterapeutiske miljø, som anvendte det som et lovligt og mildere alternativ til LSD og psilocybin. 2C-B blev hurtigt et foretrukkent stof til psykedelisk terapi, idet manglen på alvorlige bivirkninger og den korte virkningsvarighed gjorde det betydeligt nemmere at arbejde med end alternativerne. Hurtigt efter det blev populært i psykiaterkredse, blev det populært som et rekreationelt psykedelikum og afrodisikum under navnet Eros, fremstillet af det tyske medicinalselskab Drittwelle.

Giftighed og dosis 
Overdoser af 2C-B er blevet overlevet selv ved indtagelse af 200mg (dog med blackouts og psykotisk adfærd), eller ca. 9 gange den af Shulgin højeste anbefalede dosis. Normalt rekreativt brug involverer doser ml. 15-40 mg. Effekten stiger eksponentielt med dosen, og ved høje doser er voldsomme visuelle effekter almindelige.

Farmakologi 
2C-B er en serotonin(undertype 2a) – 5-HT2a-agonist ligesom LSD, psilocybin og meskalin.

Effekt

Mentale 
 Lavdosis afrodisikum (5-10mg p.o.)
 Kraftige visuelle forstyrrelser (Visuals) ved højere doser med bølgelignende karakter
 Eufori eller dysfori
 Øget opmærksomhed på kroppen og dens processer

Fysiske 
 Kvalme, værre ved højere doser
 Pupiludvidelse

Se også 
 2C-I, 2C-B hvor bromatomet er substitueret med et iodatom
 Meskalin
 LSD
 Psykedelikum

Psykedeliske stoffer
Guy de Rothschild

Guy Édouard Alphonse Paul baron de Rothschild (født 21. maj 1909 i Paris, død 12. juni 2007 sammesteds) var en fransk finansmand fra den kendte Rothschild-familie.

Forfatterskab 
 The Whims of Fortune: The Memoirs of Guy de Rothschild by Guy de Rothschild. Random House (1985)  / Contre bonne fortune (French) by Guy de Rothschild. Belfond (1983). , 
 The relationship between business and government in France (Benjamin F. Fairless memorial lectures) by Guy de Rothschild. Carnegie-Mellon University press (1983). ASIN: B0006YDWD2
 Le fantôme de Léa: Roman (French) by Guy de Rothschild. Plon (1998). , 
 Mon ombre siamoise (French) by Guy de Rothschild. Grasset (1993). ,

Referencer

Kilder 
 Head of French banking family dies 
 Nekrolog, The Daily Telegraph, 14. juni 2007.
 Nekrolog, The Times, 15. juni 2007.
 Nekrolog , The Independent, 18. juni 2007.
 Nekrolog, The New York Times, 14. juni 2007.

Erhvervsfolk fra Frankrig
Jurister fra Frankrig
Jøder fra Frankrig
Friherrer fra Østrig
Personer fra Paris
Guy
Filantroper fra Frankrig
Franskmænd i 1900-tallet
Franskmænd i 2000-tallet
Clarence Darrow

Clarence Seward Darrow (født 18. april 1857 i Trumbull County, Ohio, død 13. marts 1938 i Chicago, Illinois) var en berømt amerikansk advokat, bedst kendt for sin deltagelse som forsvarer i sagerne om Leopold og Loeb (1924) og Scopes såkaldte "Monkey Trial" (1925). Begge sager havde enorm mediedækning på den tid, selv fra europæiske medier. 

Leopold og Loeb sagen omhandlede kidnapping og mord begået af to teenagere fra velrenommerede familier. Den gav anledning til begrebet thrill kill eller spændingsdrab. Darrow fik sine to klienter til at erkende sig skyldige og vendte i stedet sagen til at omhandle brugen af dødsstraf overfor mindreårige og i det hele taget. Set fra den vinkel blev sagen vundet af Darrow, idet begge de anklagede blev ikendt livstid for mord, samt 99 års fængsel for kidnapning.

Liste over bøger skrevet af Darrow 

 Persian Pearl
 The Story of My Life
 Farmington
 Resist Not Evil

Bøger etc. om Darrow 
Efter hans død blev skuespillet Darrow skabt med Henry Fonda i rollen, senere har mange skuespillere som Leslie Nielsen forsøgt sig med rollen som Darrow. Den berømte Scopes Monkey Trial blev også til et teaterstykke, Inherit the Wind, der senere blev til en film, hvori Spencer Tracy spillede rollen, der repræsenterer Darrow. 
Darrow nævnes også i musicalen Lil Abner. 
I filmen Miracle on 34th Street siger Kris Kringle til Fred Gailey: "I believe you're the greatest lawyer since Darrow".

The Clarence Darrow Memorial Bridge findes i Chicago.

I filmen Collateral, nævner Jamie Foxx's karakter, Max, Darrow i en replik omkring advokater.

Darrow er hovedpersonen i den fiktive roman The Angel of Darkness af Caleb Carr.

Historikeren Irving Stone skrev en biografi med titlen: Clarence Darrow For The Defense.

Kevin Boyles bog Arc of Justice går i dybden med en af Darrows sager: "the Ossian Sweet trial".

Referencer 
 Clarence Darrow biografi af Alfred W. Mackey 
 Irving Stone: Clarence Darrow For The Defense

Eksterne henvisninger 

Advokater fra USA
Personer fra Ohio
Robert Phillipson

Robert Henry Lawrence Phillipson (født 18. marts 1942 i Gourock, Skotland)  har siden 2000 været Forskningsprofessor i engelsk ved Handelshøjskolen i København. 

Phillipson har præsteret et omfattende forfatterskab, der blandt andet inkluderer hans bestseller Linguistic Imperialism, et værk om angelsaksisk sprogimperialisme. Han fik sin doktorgrad fra Universiteit van Amsterdam. 

Han er far til skuespilleren Caspar Phillipson.

Referencer

Eksterne henvisninger 
 webside 
 webside på engelsk 

Lingvister
Personer fra England
Recreativo de Huelva

Recreativo de Huelva er en spansk fodboldklub fra Huelva i Andalusien, der spiller i landets næstbedste række, Segunda Division. Klubben er den ældste fodboldklub i Spanien.

Historie 
Klubben blev grundlagt i 1889, efter sigende af britiske sølvminearbejdere, men debuterede først i La Liga i sæsonen 1978/1979. Det blev dog en kort oplevelse, og den rykkede straks ned igen.

I 2002 lykkedes det igen at komme op i den bedste række, men igen blev det kun til en enkelt sæson. I denne sæson var klubben også i finalen i Copa del Rey, som dog blev tabt 3-0 til RCD Mallorca.

Klubben har i løbet 2000'erne hyppigt skiftet række mellem La Liga og Segunda Division. Senest i 2009, hvor man rykkede ned efter at være sluttet på La Ligas sidsteplads.

Titler 
Copa del Rey:
 Sølv (1): 2002/2003

Kendte spillere 
  Luis Aragonés 
  Ikechukwu Uche
  Santi Cazorla

Eksterne henvisninger 

Recreativos officielle hjemmeside

Fodboldklubber i Spanien
Etableret i 1889
Huelva
Træskæg

Træskæg () er en fiktiv figur i J.R.R. Tolkiens univers Midgård. Han bor i Fangornskoven og er den ældste af alle enter, altså træernes hyrder.
Alle enter er meget langsomme om at tage beslutninger. bl.a. bruger de flere dage på at beslutte at Merry og Pippin ikke er orkere

Træskæg er meget høj med lange tynde ben og hud af bark. Han fanger og bliver venner med Merry og Pippin, da de er ved at flygte fra en flok uruk-haier.

Eksterne henvisninger 
 

Personer i Ringenes Herre
Hans Jonas

Hans Jonas (født 10. maj 1903, død 5. februar 1993) er en tysk-amerikansk filosof. Han formulerede et kategorisk imperativ (ubetinget påbud), og fremførte bl.a. det synspunkt, at nærhedsetikken, som vi bl.a. har lært af Aristoteles, ikke længere er tilstrækkelig som samfundsetik.

Filosoffer fra USA
Filosoffer fra Tyskland
Ediacarium

Ediacarium er en geologisk periode (opkaldt efter Ediacara Hills i Australien) og udgør den sidste i den neoproterozoiske æra. Afslutningen af denne periode markerer samtidig overgangen til Kambrium og den palæozoiske æra. Ediacariums status som officiel betegnelse for en geologisk periode blev ratificeret marts 2004 af International Union of Geological Sciences (IUGS) og blev offentliggjort 13. maj 2004; dette var den første nye deklaration af en geologisk periode i 120 år., Klippeformationerne i Flinders Ranges i South Australia fungerer som reference. Perioden overlapper stort set den såkaldte Vendiaperiode, et navn der tidligere blev foreslået i Rusland.

Ediacariums begyndelse 
Selvom der forekommer fossiler i lag fra perioden, er de usædvanlige i forhold til senere perioders, idet formationens basis ikke er defineret ud fra forandringer i sammensætningen af det fossile fundmateriale. Basis er i stedet defineret ved overgangen til et særligt karbonatrigt klippelag, som kaldes "kappe karbonat", fordi det dækker istidsaflejringer og dermed er en indikation for en pludselig klimaforandring ved afslutningen af en istid. Denne klippe er karakteriseret af en usædvanlig mangel på 13C, og den anses af flere forskere for at være et globalt fænomen, selvom om det stadig er et kontroversielt synspunkt.

Datering 
Det har ikke været muligt at datere den sekvens der omfatter lag fra Ediacarium i South Australia. Aflejringerne er derfor estimeret til at være dannet for mellem 635 og 542 millioner år siden ud fra korrelationer til lignende formationer andre steder i verden, hvor datering har været mulig. Datering af basislinjen til 635 millioner år er baseret på en måling af uran-bly indholdet på en namibisk klippeformation. Ved denne datering er det forudsat at aflejringen af "kappe karbonat" skete samtidig over hele verden og at det er det korrekte karbonat-lag som er blevet korreleret med den australske formation. Dette er stadig omstridt, da en lignende datering på Tasmanien af istidsklipper, som af visse forskere er blevet associeret med perioden lige før Ediacarium, viste en alder på 580 millioner år. Toppen af aflejringen er almindeligvis anerkendt som grænsen til Kambrium.

Fauna 

Mængden af fossile dyr fra Ediacarium er i forhold til de efterfølgende perioder meget sparsom, formodentligt fordi ingen dyr endnu havde udviklet hårde dele, såsom skeletter og skaller; som oftere bliver til forsteninger. De ældste eksempler på flercellede organismer stammer dog fra Ediacarium, men af de eksemplarer der fundet, er det kun et fåtal som viser tegn på at være relateret til de dyregrupper der kendes fra den Kambriske eksplosion. Mere end 100 forskellige typer er hidtil blevet beskrevet, og mange af dem er blevet placeret i deres egen række. Nogle af de bedst kendte er: Arkarua, Charnia, Dickinsonia, Ediacaria, Marywadea, Onega, Pteridinium og Yorgia.

Referencer

Eksterne henvisninger 

 
 
 Introduktion til Vendia-perioden (på engelsk) 
 Introduktion til Ediacara-faunaen (på engelsk) 
 transcript  – Catalyst (Australian Broadcasting Corporation)
 Mistaken Point Fauna : Opdagelsen (på engelsk) 

Prækambrium
Geologiske perioder
Nordjyske Motorvej

Den Nordjyske Motorvej er en motorvej, der går fra Bouet ved Nørresundby til Søften.

Motorvejen er en del af E45. Den har sin nordlige afslutning i motorvejskryds Vendsyssel, hvor deler sig til Frederikshavnmotorvejen (E45), Hirtshalsmotorvejen (E39) og Thistedgrenen (11).

Nordjyske Motorvejs sydlige afslutning er ved frakørsel 46, Aarhus N, som blev til motorvejskryds Aarhus Nord, da Djurslandmotorvejens (15) etape fra Skejby til Søften åbnede i 2010.

Etaper 

|-
| Motorvejskryds Vendsyssel || align="center" | 20 || Nørresundby C || align="center" | 22 || align="center" | 6 || align="center" | 2,8 || align="center" | 1970 || Blev bygget som omfartsvej øst om Aalborg
|-
| Nørresundby C || align="center" | 22 || Aalborg N || align="center" | 23 || align="center" | 6 || align="center" | || align="center" | 1969 || Limfjordstunnelen. Blev bygget som omfartsvej øst om Aalborg
|-
| Aalborg N || align="center" | 23 || Aalborg Ø || align="center" | 26 || align="center" | 4 || align="center" | 5,7 || align="center" | 1970 || Blev bygget som omfartsvej øst om Aalborg
|-
| Aalborg Ø || align="center" | 26 || Aalborg S || align="center" | 28 || align="center" | 4 || align="center" | 6,0 || align="center" | 1972 || Blev bygget som omfartsvej øst om Aalborg
|-
| Aalborg S || align="center" | 28 || Svenstrup || align="center" | 29 || align="center" | 4 || align="center" | 6,2 || align="center" | 1971 || Blev bygget som omfartsvej øst om Aalborg
|-
| Støvring N || align="center" | 30 || Sønderup || align="center" | 32 || align="center" | 4 || align="center" | 9,1 || align="center" | 1972 || Blev bygget som omfartsvej vest om Støvring for rute 13
|-
| Sønderup || align="center" | 32 || Handest || align="center" | 37 || align="center" | 4 || align="center" | 26,7 || align="center" | 1992 || Byggeriet blev fremskyndet inden åbningen af Storebæltsbroen
|-
| Handest || align="center" | 37 || Randers N  || align="center" | 40 || align="center" | 4 || align="center" | 14,4 || align="center" | 1993 || Byggeriet blev fremskyndet inden åbningen af Storebæltsbroen
|-
| Randers N || align="center" | 40 || Randers S || align="center" | 42 || align="center" | 4 || align="center" | 9,5 || align="center" | 1971 || Blev bygget som omfartsvej vest om Randers
|-
| Randers S || align="center" | 42 || Århus N || align="center" | Motorvejkryds Århus Nord || align="center" | 4 || align="center" | 22,7 || align="center" | 1994 || Byggeriet blev fremskyndet inden åbningen af Storebæltsbroen
|}

Se også 
 Motorveje i Danmark
 Europavej E45
 Primærrute 16

Eksterne henvisninger 
 Nordjyske Motorvej  på Vejdirektoratets hjemmeside

Motorveje i Danmark
1-årig hhx

1-årig hhx er en gymnasial uddannelse, som varer et år.

Uddannelsen ophørte i august 2004 i forbindelse med gymnasiereformen.

1-årig hhx rettede sig mod stx-, hf- og htx-studenter. De blev optaget på den 1-årige hhx-uddannelse med merit, således at de kunne tage den ellers 3-årige erhvervsgymnasiale hhx på kun 1 år.

Samtidig med, at man nedlagde den 1-årig hhx, oprettede man i stedet den gymnasiale uddannelse Fagpakke hhx, som er en ½-årig gymnasial supplering (GS) til enten stx-, hf- eller htx-studenter, som ønsker den handelsgymnasiale hhx-eksamen på kun ½ år.

Eksterne henvisninger 
 Den tidligere gymnasiale studieordning "1-årig hhx" 
 Den nuværende gymnasiale studieordning "Fagpakke hhx" 

Gymnasiale uddannelser
Ungdomsuddannelser i Danmark
Wicked!

Wicked! er Scooters tredje studealbum. Der blev udgivet to singler fra albummet, I'm Raving og Break It Up.

Spor 
 Wicked Introduction (1:44)
 I'm Raving (3:28)
 We Take You Higher (4:22)
 Awakening (4:26)
 When I Was A Young Boy (3:58)
 Coldwater Canyon (5:16)
 Scooter Del Mar (4:58)
 Zebras Crossing The Street (4:58)
 Don't Let It Be Me (3:59)
 The First Time (5:25)
 Break It Up (3:39)

Chart positioner 

Album fra 2006
Scooter-album
Age Of Love

Age of Love er det tyske technoband Scooters fjerde studiealbum udgivet i 1997. Der blev udgivet to singler fra albummet, numrene The Age Of Love og Fire.

Spor 
 Introduction (1:01)
 The Age Of Love (3:49)
 She Said (5:19)
 Fire (3:32)
 Dancing In The Moonlight (4:33)
 Forever (Keep Me Running) (4:46)
 Hit The Drum (4:38)
 Don't Waste No Time (4:14)
 Tonight (4:58)
 Return Of The Future (4:58)
 Leave In Silence (3:34)

Chart positioner 

Album fra 1997
Scooter-album
Rough and Tough and Dangerous – The Singles 1994-1998

Rough And Tough And Dangerous indeholder de singler som Scooter har udgivet i årene 1994 til 1998. Opsamlingsalbummet er en dobbeltcd og indeholder i alt 29 numre.

Spor

CD 1 
 Hyper Hyper (3:35)
 Move Your Ass (3:59)
 Friends (4:41)
 Endless Summer (5:13)
 Back In The U.K. (3:24)
 Let Me Be Your Valentine (3:49)
 Rebel Yell (3:41)
 I'm Raving (3:38)
 Break It Up (3:39)
 Fire (3:32)
 The Age Of Love (3:52)
 No Fate (3:43)
 Fire (Live) (5:04)
 Rebel Yell (Live) (5:11)
 Break It Up (Live) (3:18)
 The Age Of Love (Live) (5:18)

CD 2 
 Vallée De Larmes (Re-Incarnation by the Loop! Version) (4:37)
 Rhapsody In E (6:09)
 Move Your Ass! (Ultra-Sonic Remix) (7:15)
 Friends (Ramon Zenker Club Mix) (5:33)
 Across The Sky (5:47)
 Endless Summer (Datura Remix) (4:54)
 Back In Time (7:05)
 08. Unity Without Words Part II (5:28)
 Euphoria (3:59)
 Let Me Be Your Valentine (Commander Tom Remix) (8:04)
 B-Site (5:37)
 I'm Raving (Taucher Remix) (8:09)
 Fire (D.O.N.S. Burn Rubber Remix) (6:29)

Chart positioner 

Opsamlingsalbum fra 1998
Scooter-album
No Time To Chill

No Time To Chill er Scooters femte studiealbum. udgivet i 1998. Der blev udgivet tre singler fra albummet, numrene How Much Is The Fish?, I Was Made For Lovin' You og Call Me Mañana.

Spor 
 Last Warning (0:56)
 How Much Is The Fish (3:46)
 We Are The Greatest (5:08)
 Call Me Mañana (3:55)
 Don't Stop (3:41)
 I Was Made For Lovin' You (3:34)
 Frequent Traveller (3:37)
 Eyes Without A Face (3:19)
 Hands Up! (4:07)
 Everything's Borrowed (5:15)
 Expecting More From Ratty (4:11)
 Time And Space (4:49)

Noter 
 How Much Is The Fish? sampler sangen Zeven Dagen Lang af det hollandske band Bots.
 We Are The Greatest sampler singlen Street Dance fra 1982 af rapperen Break Machine og teksten fra Don't Stop The Rock af Freestyle.
 Call Me Mañana sampler sangen James Brown Is Dead af den hollandske rave-duo L.A. Style.
 I Was Made For Lovin' You er en coverversion af sangen KISS, taget fra 1979 albummet Dynasty.
 Eyes Without A Face er en coverversion af Billy Idol's sang fra albummet Rebel Yell fra 1983.

Chart positioner

Eksterne henvisninger 
 

Album fra 1998
Scooter-album
Back to the Heavyweight Jam

Back to the Heavyweight Jam er Scooters sjette studiealbum, udgivet i 1999. Albummet indeholder singlerne "Faster Harder Scooter" og et remix af "Fuck the Millennium".

Numre 
 Keyser Soze (1:12)
 Watch Out (4:15)
 Faster Harder Scooter (3:46)
 Well Done, Peter (3:53)
 Fuck the Millenium (4:28)
 The Revolution (4:04)
 Psycho (5:05)
 The Learning Process (4:55)
 I'll Put You on the Guest List (5:11)
 Main Floor (5:34)
 Kashmir (4:45)
 No Release (6:16) 

Følgende bonus numre findes kun på Special Edition
 Fuck the Millenium (Single Version)
 Dutch Christmas (4:32)
 Waiting For Spring / Let Me Be Your Valentine (Live)
 The Age of Love (Live)
 No Fate (Live)

Hitlisteplaceringer 

Album fra 1999
Scooter-album
Erik Werner

Erik Werner (25. september 1930 – 6. december 2011) var en dansk bladtegner og har især markeret sig som teatertegner og med politiske tegninger. Først fra 1952 på Berlingske Aftenavis, derefter et par år på B.T., og siden 1963 på Berlingske Tidende. Efter sin pensionering i 1997 fortsatte han med at tegne til Weekendavisen og Berlingske. Siden 1950 tegner ved Blæksprutten (1980-1991 som medredaktør) og medlem af kunstnersammenslutningen Grønningen fra 1967. Har illustreret en række bøger og desuden udført en række statuetter i brændt ler af danske skuespillere, hvoraf en del befinder sig i Det Kongelige Teater. Hovedparten af hans teatertegninger befinder sig nu på Det Nationalhistoriske Museum på Frederiksborg Slot, Teatermuseet og Museet for Dansk Bladtegning i Den Sorte Diamant. Næstformand i Danske Bladtegnere til 1980.

Hæder 
 1959 – Storm P.-Legatet 
 1964 – 1.præmie, International Salon of Cartoons, Montreal, Canada
 1968 – 2.præmie
 1969 – 1.præmie 
 1968 – Alfred Schmidt 
 1969 – Villiam H. Michaelsen 
 1987 – Hans Bendix' Præmie
 1985 – Årets æreshåndværker (Kjøbenhavns Håndværkerforening)
 1993 – Den gyldne tegnestift 
 2007 – Statens Kunstfonds livsvarige ydelse

Eksterne henvisninger og refrencer 
 
 
 Nekrolog , Ritzau telegram

Tegnere fra Danmark
Journalister ved Weekendavisen
Sylwester Szmyd

Sylwester Szmyd (født 2. marts 1978) er en tidligere polsk landevejscykelrytter. Han blev professionel i 2002, og har i løbet af sin karriere kørt for blandt andet Lampre-Caffita, Liquigas, Movistar Team, og sidst i karrieren for kontinentalholdet CCC–Sprandi–Polkowice.

Grand Tours

Eksterne henvisninger 

Mandlige cykelryttere fra Polen
Sønder Felding Kirke

Sønder Felding Kirke ligger i Sønder Felding, 25 km syd for Herning, tæt på Skjern Å.

Historisk beskrivelse 
Trap 3. udgave, 5.bind:
Kirken består af skib og kor, tårn mod vest. og våbenhus mod syd. Skib og kor, med fladt loft, ere opført i overgangsstil af rå og kløvet granit. Syddøren, korbuen og tre vinduer ere bevarede. I den senere middelalder opførtes tårnet, hvis hvælv. Underrum har rundbue ind til skibet, af munkesten (restaur. 1789, med bogst. CVLS-HVL). Våbenhuset, af (nytidens) mursten, er vistnok fra 19. årh. Altertavle i barokstil med et nyt maleri (den korsfæstede). Bægerformet romansk granitdøbefont. prædikestol i renæssancestil. Paa et af stolestaderne årstal 1699. Klokken, med indskr. i minuskler, er fra 15. århundre.

Noter

Eksterne kilder/henvisninger 

 Kirkens beskrivelse i Trap 3. udgave, 5.bind (Statistisk-topografisk Beskrivelse af Kongeriget Danmark) hos Projekt Runeberg
 Sønder Felding Kirke hos KortTilKirken.dk

Kirker i Herning Kommune
Kirker i Viborg Stift
Kirker i Ringkøbing Amt